Uznesenie Všeobecného súdu (piata komora) z 18. januára 2018 – W&O medical esthetics/EUIPO – Fidia farmaceutici (HYALSTYLE)
(vec T‑178/17)
„Ochranná známka Európskej únie – Konanie o vyhlásenie neplatnosti – Slovná ochranná známka Európskej únie HYALSTYLE – Nekonanie v dobrej viere – Článok 52 ods. 1 písm. b) nariadenia (ES) č. 207/2009 [teraz článok 59 ods. 1 písm. b) nariadenia (EÚ) 2017/1001] – Návrh na výsluch svedka – Článok 75 nariadenia č. 207/2009 (teraz článok 94 ods. 1 nariadenia 2017/1001) – Žaloba, ktorá je čiastočne zjavne neprípustná a čiastočne zjavne bez právneho základu“
1.      Ochranná známka Európskej únie – Procesné ustanovenia – Dôkazné prostriedky – Výsluch svedkov – Voľná úvaha odvolacieho senátu
[nariadenie Rady č. 207/2009, článok 78 ods. 1 písm. b); nariadenie Komisie č. 2868/95, článok 1 pravidlo 57]
(pozri body 17 – 19)
2.      Ochranná známka Európskej únie – Vzdanie sa, zrušenie a neplatnosť – Absolútne dôvody neplatnosti – Prihlasovateľ nekonajúci v dobrej viere pri podávaní prihlášky ochrannej známky – Kritériá posúdenia – Zohľadnenie všetkých relevantných skutočností existujúcich v čase podania prihlášky – Vedomosť na strane prihlasovateľa o používaní zhodného alebo podobného označenia treťou osobou – Okolnosť nedostatočná na preukázanie nekonania v dobrej viere
[nariadenie Rady č. 207/2009, článok 52 ods. 1 písm. b)]
(pozri body 28 – 30)
Predmet
Žaloba podaná proti rozhodnutiu prvého odvolacieho senátu EUIPO zo 17. januára 2017 (vec R 872/2016‑1) týkajúcemu sa konania o vyhlásenie neplatnosti medzi spoločnosťami W&O medical esthetics a Fidia farmaceutici
Výrok
1.
Žaloba sa zamieta.
2.
W&O medical esthetics GmbH znáša svoje vlastné trovy konania a je povinná nahradiť trovy konania, ktoré vynaložili Úrad Európskej únie pre duševné vlastníctvo (EUIPO) a Fidia farmaceutici SpA.
2.
W&O medical esthetics GmbH znáša svoje vlastné trovy konania a je povinná nahradiť trovy konania, ktoré vynaložili Úrad Európskej únie pre duševné vlastníctvo (EUIPO) a Fidia farmaceutici SpA.